section_heading: Bog, božanstvo i božansko
paragraph_text: Crowley je također oblikovao novu formulu na temelju IAO koju je nazvao "jedinstvenim hijeroglifom Rituala samoinicijacije u ovom eonu Horusa": VIAOV (piše se i FIAOF), koja je nastala dodavanjem hebrejskog slova vau na početak i kraj "IAO". Prema Crowleyjevim riječima VIAOV je proces tijekom kojeg se osoba uzdiže na božanski status, ostvaruje svoju istinsku volju, a opet ostaje u ljudskom obličju i "otkupljuje svijet": "Tako je Bog nastao od Čovjeka, uzvišen i željan; svjesno je stekao punu visinu i spreman je otići na put kojim će otkupiti svijet." (Usporedi ulogu bodisatve u mahajanskom budizmu.)